wannaphong/clean_thaiwikipedia huggingface dataset:
# ชาวไอริช
ชาวไอริช (,) เป็นกลุ่มชาติพันธุ์ชาวยุโรปตะวันตกที่มีถิ่นฐานดั้งเดิมอยู่ในประเทศไอร์แลนด์ ทางตะวันตกเฉียงเหนือของทวีปยุโรป จากหลักฐานทางโบราณคดี ไอร์แลนด์เป็นที่ตั้งถิ่นฐานของมนุษยชนมาราว 9,000 ปีโดยมีบรรพบุรุษของชาวไอริช ที่เป็นชนเนเมเดียน (Nemedians), ชนโฟโมเรียน (Fomorians) และชนมิเลเซียน (Milesians) (ตามตำนาน - ไม่มีหลักฐานบันทึกเป็นอักษรก่อนคริสต์ศตวรรษที่ 6) โดยกลุ่มสุดท้ายถูกกล่าวกันว่าเป็นกลุ่มที่เป็นบรรพบุรุษเกลลิคที่แท้จริงและยังคงใช้เป็นคำที่เรียกชนไอริชจนกระทั่งปัจจุบันนี้ กลุ่มชาติพันธุ์หลักที่มีการติดต่อกับชาวไอริชในยุคกลาง ได้แก่ ชาวสกอต ชาวไวกิง และชาวไอซ์แลนด์โดยเฉพาะที่มีเชื้อสายไอริช การรุกรานของแองโกล-นอร์มันในตอนกลางของยุคกลาง, การก่อตั้งดินแดนของอังกฤษ และต่อมาการปกครองโดยอังกฤษเป็นการนำกลุ่มชนนอร์มัน, เวลส์, เฟลมมิช, แองโกล-แซกซัน และเบรตอน เข้ามาในไอร์แลนด์ 

ชาวไอริชหลายคนมีชื่อเสียงมาตลอดในประวัติศาสตร์ตั้งแต่คริสต์ศตวรรษที่ 6 จนถึงปัจจุบัน เช่น โจนาธาน สวิฟท์, จอร์จ เบอร์นาร์ด ชอว์, เลียม นีสัน, ออสการ์ ไวลด์, คิลเลียน เมอร์ฟี, เจมส์ จอยซ์ และริชาร์ด แฮร์ริส
# กลุ่มชนพื้นเมืองอเมริกันในสหรัฐ
กลุ่มชนพื้นเมืองอเมริกันในสหรัฐอเมริกา  เป็นวลีที่หมายถึงชนพื้นเมืองในทวีปอเมริกาจากทวีปอเมริกาเหนือที่รวมแผ่นดินใหญ่ของสหรัฐอเมริกาและบางส่วนของอะแลสกาและฮาวาย ที่ประกอบด้วยกลุ่มชนพื้นเมืองอเมริกันหลายกลุ่มที่เป็นชนเผ่าอินเดียน (Indian tribe) แต่เป็นคำที่ถือว่าไม่สุภาพต่อคนหลายคนที่รวมทั้งรัสเซลล์ มีนส์นักปฏิกิริยาของขบวนการอเมริกันอินเดียน (American Indian Movement) ตามความเห็นของมีนส์ “ในการสัมนานานาชาติของอินเดียนจากทวีปอเมริกาที่กรุงเจนีวาในสวิตเซอร์แลนด์ที่สหประชาชาติ ใน ค.ศ. 1977 เราเห็นพ้องกันว่าเราจะใช้คำว่า “อเมริกันอินเดียน” ผู้อื่นที่สนับสนุนการใช้คำว่า “Native American” (ชนพื้นเมืองอเมริกัน) ไม่เห็นความสำคัญของการใช้คำและอ้างว่า “การตกลงเป็นเอกฉันท์มิได้เกิดขึ้นระหว่างสมาชิกที่เป็นชนพื้นเมืองเกี่ยวกับชื่อที่ต้องการที่จะใช้” “ชนพื้นเมืองอเมริกัน” บางครั้งก็เรียกว่า “อินเดียน” “อเมริกันอินเดียน” “แอบบอริจินัลอเมริกัน” “อเมรินเดียน” “อเมรินด์” “ชนผิวสี” (Colored) “อเมริกันแรก” “ชนพื้นเมือง” “อเมริกันดั้งเดิม” “อินเดียนแดง” และ “คนผิวแดง”

การยึดอเมริกาเป็นอาณานิคมของชาวยุโรปนำมาซึ่งความขัดแย้งและการปรับความสัมพันธ์ระหว่างสังคมของโลกเก่า และ โลกใหม่เป็นเวลาหลายร้อยปี บันทึกตามลายลักษณ์อักษรทางประวัติศาสตร์ส่วนใหญ่ที่เกี่ยวกับชนพื้นเมืองเขียนโดยชาวยุโรปหลังจากที่ได้พบกันเป็นครั้งแรก สังคมของชาวพื้นเมืองอเมริกันดำรงชีวิตอยู่ด้วยการล่าสัตว์และเกษตรกรรมแบบยังชีพ (subsistence) ซึ่งเป็นคุณค่าที่แตกต่างจากระบบคุณค่าของชาวยุโรปที่เข้ามาจับจองดินแดน ความแตกต่างทางวัฒนธรรมของชนสองกลุ่มและการสับเปลี่ยนความเป็นพันธมิตรระหว่างกันต่อกันภายในแต่ละกลุ่มนำไปสู่ความเข้าใจผิดต่าง ๆ และความขัดแย้งทางวัฒนธรรมที่เกิดขึ้น

ประมาณกันประชากรพรี-โคลัมเบียของที่ที่ปัจจุบันคือสหรัฐอเมริกามีระหว่าง 1 ถึง 18 ล้านคน

หลังจากอาณานิคมก่อการปฏิวัติต่อเกรตบริเตนได้สำเร็จและก่อตัวขึ้นเป็นสหรัฐอเมริกาแล้วปรัชญาเทพลิขิต (Manifest destiny) ก็กลายเป็นส่วนสำคัญของขบวนการชาตินิยมอเมริกัน ในปลายคริสต์ศตวรรษที่ 18 จอร์จ วอชิงตัน และ เฮนรี น็อกซ์เกิดความคิดที่จะสร้าง “ความมีวัฒนธรรม” ให้แก่ชาวพื้นเมืองอเมริกันโดยการเตรียมการมอบสิทธิการเป็นพลเมืองอเมริกันให้ การกลืนชาติ (Assimilation) (ไม่ว่าจะด้วยความเต็มใจเช่นในกรณีของเผ่าชอคทอว์ หรือถูกบังคับ) กลายมาเป็นนโยบายหลักของคณะผู้บริหารสหรัฐอเมริกาต่อมา เมื่อต้นคริสต์ศตวรรษที่ 19 ชาวพื้นเมืองอเมริกันทางตอนใต้สุดของสหรัฐอเมริกาถูกบังคับให้ย้ายถิ่นฐานออกจากที่ตั้งถิ่นฐานเดิมเพื่อปล่อยที่ดินให้กับการขยายตัวของสหรัฐอเมริกา เมื่อมาถึงสงครามกลางเมืองอเมริกา ชาติชนพื้นเมืองอเมริกันหลายชาติก็ถูกอพยพไปอยู่ทางตะวันตกของแม่น้ำมิสซิสซิปปี การโยกย้ายก็มิได้เป็นไปอย่างสงบเสมอไปการต่อต้านที่เกิดขึ้นที่เรียกว่าสงครามอินเดียนดำเนินต่อมาจนถึงคริสต์ทศวรรษ 1890

ชาวพื้นเมืองอเมริกันในปัจจุบันมีความสัมพันธ์ที่เป็นเอกลักษณ์กับสหรัฐอเมริกา ชาวพื้นเมืองอเมริกันอาจจะเป็นสมาชิกของชาติ เผ่า หรือกลุ่มชาวพื้นเมืองอเมริกันผู้มีฐานะเป็นรัฐที่เป็นอิสระจากรัฐบาลของสหรัฐอเมริกา สังคมและวัฒนธรรมของชาวพื้นเมืองอเมริกันยังคงมีความรุ่งเรืองอยู่ท่ามกลางประชาชนอเมริกันที่มีเชื้อสายอื่น ๆ เช่นชาวแอฟริกัน ชาวเอเชีย ชาวตะวันออกกลาง และ ชาวยุโรป ชาวพื้นเมืองอเมริกันที่ยังไม่มีสัญชาติอเมริกันก็มาได้รับสัญชาติตามรัฐบัญญัติว่าด้วยสัญชาติอเมริกันสำหรับชาวอินเดียน ค.ศ. 1924 (Indian Citizenship Act of 1924) ที่ได้รับการอนุมัติโดยรัฐสภาคองเกรสแห่งสหรัฐอเมริกา
# ทะเลนอร์วีเจียน
ทะเลนอร์วีเจียน (;) เป็นทะเลที่เป็นส่วนหนึ่งของมหาสมุทรแอตแลนติกเหนือ ตั้งอยู่ทางตะวันตกเฉียงเหนือของประเทศนอร์เวย์ ระหว่างทะเลเหนือกับทะเลกรีนแลนด์ 

ทะเลนอร์วีเจียนติดกับตอนเหนือของมหาสมุทรแอตแลนติกทางตะวันตก และทางตะวันออกเฉียงเหนือติดกับทะเลแบเร็นตส์ (Barents Sea) และแยกจากมหาสมุทรแอตแลนติกโดยสันใต้ทะเลที่แล่นระหว่างไอซ์แลนด์และหมู่เกาะแฟโร ทางตอนเหนือสันยานไมเอนแยกทะเลนอร์เวย์ออกจากทะเลกรีนแลนด์

ทะเลนอร์วีเจียนและทะเลกรีนแลนด์บางครั้งก็เรียกรวมกันว่า ทะเลนอร์ดิก
# รหัสโบดอต
รหัสโบดอต  คิดค้นโดย Émile BaudotAnthony Ralston and Edwin D. Reilly (ed.), Encyclopedia of Computer Science Third Edition, IEEE Press/Van Nostrand Reinhold, New York 1993, ISBN 0-442-27679-6 Baudot Code  เป็นมาตรฐานของ CCITT ใช้ในในระบบโทรเลขและเทเล็กซ์ทั่วโลก ประกอบด้วยรหัส 5 บิต สามารถมีรหัสที่แตกต่างกันได้เท่ากับ 25 หรือเท่ากับ 32 รูปแบบ วึ่งไม่เพียงพอกับรหัสทั้งหมด จึงมีการเพิ่มรหัสพิเศษอีก 2 ตัว คือ 11111หรือ LS(Letter Shift Character) เพื่อเปลี่ยนกลุ่มตัวอักษรเป็นตัวพิมพ์เล็ก(Lower case)และ11011หรือFS(Finger Shift Charecter) สำหรับเปลี่ยนรูปอักษรแป็นตัวพิมพ์ใหญ่ ทำให้มีรหัสเพิ่มขึ้นอีก 32 ตัว แต่มีอักขระซ้ำกับอักขระเดิม 6 ตัว จึงสามารถใช้รหัสได้จริง 58 ตัว
# เอกซ์แอนด์วาย
เอกซ์แอนด์วาย  เป็นผลงานสตูดิโออัลบั้มชุดที่ 3 ของวงอัลเทอร์เนทีฟร็อกอังกฤษ โคลด์เพลย์ ออกวางขายเมื่อวันที่ 6 มิถุนายน ค.ศ. 2005 ในสหราชอาณาจักรกับสังกัดพาร์โลโฟน อัลบั้มได้รับอิทธิพลจากดนตรีอีเลกโทรนิก และโปรดิวซ์โดยวงและโปรดิวเซอร์ชาวอังกฤษ แดนตัน ซัปเปิล เดิมทีจะให้เคน เนลสันโปรดิวซ์เพลงมากกว่านี้ในอัลบั้ม แต่อย่างไรก็ตามเพลงโดยมากเขียนระหว่างงานแสดงของพวกเขาแต่ก็ถูกทิ้งไปเพราะยังไม่เป็นที่น่าพอใจ อัลบั้มนี้ใช้เวลาการทำ 8 เดือน เป็นเวอร์ชันที่ 3 ของการทำอัลบั้มนี้ ปกอัลบั้มเป็นรูปกล่องสี ๆ จัดวางเรียงกัน ที่สื่อความหมายถึงรหัสโบดอต

อัลบั้มนี้ถือว่าเป็นอัลบั้มประสบความสำเร็จของวงอีกอัลบั้มหนึ่ง ขึ้นอันดับ 1 ในหลายประเทศทั่วโลก รวมถึงในสหราชอาณาจักรและสหรัฐอเมริกา ซึ่งในสหรัฐอเมริกาถือว่าเป็นอัลบั้มอันดับ 1 อัลบั้มแรก โดยอัลบั้มมียอดขายมากกว่า 10 ล้านชุด ถือเป็นอัลบั้มที่ขายดีที่สุดในปี 2005 ทั่วโลก เสียงวิจารณ์กับอัลบั้ม เอกซ์แอนด์วาย โดยมากเป็นทางบวก แต่คำวิจารณ์ต่ออัลบั้มนี้รู้สึกว่ายังไม่ได้มาตรฐานเทียบเท่ากับผลงานก่อนหน้านี้อย่าง A Rush of Blood to the Head (2002) อัลบั้มนี้มีซิงเกิลอย่าง  "Speed of Sound", "Fix You", "Talk", "The Hardest Part", "What If", และ "White Shadows"
# เยสเตอร์เดย์ (เพลง)
"เยสเตอร์เดย์"  เป็นเพลงที่บันทึกเสียงครั้งแรกโดยวงเดอะบีตเทิลส์ ในผลงานอัลบั้มปี 1965 ชุด Help! และจากข้อมูลหนังสือกินเนสบุ๊กออฟเรเคิดส์ ระบุว่าเพลง "เยสเตอร์เดย์" เป็นเพลงที่ถูกนำมาทำใหม่มากที่สุดที่เคยเขียนมา  เพลงยังคงได้รับความนิยมโดยมีการนำมาทำใหม่มากกว่า 3,000 เวอร์ชัน เพลงนี้ติดอันดับท็อป 10 ในสหราชอาณาจักรนานกว่า 3 เดือนหลังออกอัลบั้มชุด Help! ทาง Broadcast Music Incorporated (BMI) ออกมายืนยันว่าเพลงนี้ถูกเล่นมากกว่า 7 ล้านครั้งเฉพาะในศตวรรษที่ 20 อย่างเดียว เพลงนี้ไม่ได้ออกวางขายในรูปแบบของซิงเกิลในสหราชอาณาจักร ในช่วงเวลาที่ในสหรัฐอเมริกาออก และถึงแม้ว่าเพลงนี้จะไม่ติดอันดับ 1 ในสหราชอาณาจักรแต่ "เยสเตอร์เดย์" ก็ถูกลงคะแนนเสียงว่าเป็นเพลงที่ดีที่สุดในศตวรรษที่ 20 ในการจัดอันดับของสถานีบีบีซีเรดิโอ 2 ในปี 1999 โดยผู้เชี่ยวชาญดนตรีและผู้ฟัง

"เยสเตอร์เดย์"  มีรูปแบบเป็นเพลงบัลลาดอคูสติกที่เศร้าเกี่ยวกับการแตกหักกัน บันทึกเสียงครั้งแรกโดยวงเดอะบีตเทิลส์ ถึงแม้ว่าเพลงนี้จะระบุว่าเขียนโดย เลนนอนและแม็กคาร์ตนีย์ แต่จริง ๆ แล้ว เพลงนี้ แม็กคาร์ตนีย์เป็นผู้เขียนเพียงผู้เดียว
# พระเทพสิทธินายก (ชื่น ปญฺญาธโร)
ประวัติ 

เดิมชื่อ ชื่น นามสกุล แก้วประภา นามฉายา ปัญญาธโร เกิดเมื่อวันจันทร์ที่ 3 กรกฎาคม พ.ศ. 2482 ณ บ้านปี้ ตำบลหงาว อำเภอเทิง จังหวัดเชียงราย อุปสมบท ณ วัดบุญนาค ตำบลหงาว อำเภอเทิง จังหวัดเชียงราย สอบได้นักธรรมเอก และ เปรียญธรรม 6 ประโยค ในฝ่ายปริยัติศึกษา และจบบาลีศึกษาปีที่ 2 จากมหาวิทยาลัยมหาจุฬาลงกรณราชวิทยาลัย ในฝ่ายสามัญศึกษา 

 งานด้านปกครอง 

ในฐานะเจ้าคณะจังหวัดเชียงราย พระเทพสิทธินายก รับผิดชอบปกครองวัดใน 18 อำเภอ จำนวน 1,076 วัด แยกเป็นวัดที่มีพัทธสีมา 559 วัด วัดที่เป็นสำนักสงฆ์ 517 วัด วัดที่ไม่มีพระสงฆ์จำพรรษาอยู่มีมากขึ้น ส่วนใหญ่เป็นวัดในถิ่นทุรกันดาร พระเทพสิทธินายก ออกตรวจเยี่ยมวัดในเขตปกครองเป็นประจำ ท่านมักจะไปด้วยตัวเองอย่างเงียบๆ โดยถวายคำแนะนำให้พัฒนาวัดให้เป็นศาสนสถานควรค่าแก่การมาปฏิบัติธรรม ร่มรื่น สะอาด สัปปายะ 

 ความเชี่ยวชาญ 

พระเทพสิทธินายก มีความเชี่ยวชาญหลายด้าน ได้แก่ การสอนเจริญสมาธิภาวนา การเทศน์ บรรยายธรรม ด้านพิธีกรรมล้านนา ด้านโบราณคดี และประวัติศาสตร์ล้านนา ด้านการอ่าน เขียน และปริวรรตภาษาล้านนาเป็นภาษาไทย ท่านจัดให้มีการสอนภาษาล้านนา (ตั๋วเมือง) แก่พระภิกษุสามเณรและประชาชนทั่วไป และยังได้จัดทำโครงการอนุรักษ์คัมภีร์ใบลานล้านนาร่วมกับมหาวิทยาลัยเชียงใหม่ จัดพิธีสืบชาตาเมืองเชียงราย จัดพิธีสรงน้ำพระพุทธสิหิงค์ (พระสิงห์) ในช่วงเทศกาลสงกรานต์ จัดงานเทศน์มหาชาติในวันเพ็ญเดือน 12 จัดงานสลากภัตร (ตานก๋วยสลากหลวง) อนุรักษ์การสวดมนต์เย็นแบบล้านนาโบราณ และการทำบุญตักบาตรแสดงพระธรรมเทศนาทุกวันธรรมสวนะ วัดพระสิงห์จึงมีศาสนพิธีที่ดึงดูดสาธุชนให้เข้าวัดได้ทุกวัน รวมทั้งการมาสวดมนต์ทำวัตรเช้าเย็นกับคณะสงฆ์ซึ่งพระเทพสิทธินายกนำสวดเอง เป็นประจำ

นอกจากนี้แล้วกิจของสงฆ์ที่พระเทพสิทธินายก ถือปฏิบัติมาโดยตลอดคือการออกรับอาหารบิณฑบาตจากสาธุชนญาติโยมเป็นประจำทุกวัน ยกเว้นวันพระ วันที่มีกิจนิมนต์ หรือวันที่ฝนตก จึงไม่สามารถออกทำกิจได้ นับเป็นพระมหาเถระเพียงรูปเดียวที่ดำรงตำแหน่งเจ้าอาวาสและตำแหน่งการปกครองระดับสูง ที่แม้จะมีศาสนกิจที่มากมายเพียงใด กอปรกับเป็นพระมหาเถระที่สูงอายุ แต่ยังคงยึดมั่นใจสมณกิจอย่างไม่หยุดหย่อน ชาวพุทธในจังหวัดเชียงรายและจังหวัดใกล้เคียงต่างทราบกันดีถึงข้อวัตรปฏิบัติอันน่าบูชาเช่นนี้ โดยจะสังเกตเห็นได้ว่ามีผู้มารอใส่บาตรแด่พระเทพสิทธินายกกันอย่างมากมาย นับเป็นพระมหาเถระอีกรูปหนึ่งที่สามารถกราบได้อย่างสนิทใจ

 สมณศักดิ์ 
 เป็นเปรียญธรรม ๖ ประโยค (พ.ศ. ๒๕๒๒)
 พระครูสัญญาบัตร รองเจ้าคณะจังหวัด ที่ พระครูศรีปริยัติวิธาน (พ.ศ. ๒๕๒๙)
 พระราชาคณะชั้นสามัญ ที่ พระสุนทรปริยัติวิธาน (๕ ธันวาคม พ.ศ. ๒๕๓๔)
 พระราชาคณะชั้นราช ที่ พระราชสิทธินายก ดิลกศีลาจารนิวิฐ มหาคณิสสร บวรสังฆาราม คามวาสี (๕ ธันวาคม พ.ศ. ๒๕๔๔) 
 พระราชาคณะชั้นเทพ ที่ พระเทพสิทธินายก ดิลกศีลาจารนิวิฐ วรกิจจานุกิจจาทร บวรสังฆาราม คามวาสี (๕ ธันวาคม ๒๕๕๓)

 ผลงานสำคัญ 
ผลงานสำคัญของพระเทพสิทธินายก คือ ได้ตั้งสำนักศาสนศึกษาวัดพระสิงห์ โรงเรียนศรีปริยัติวิทยากร ขึ้นเมื่อ พ.ศ. 2523 ตั้งแต่ยังเป็นพระมหาชื่น ปัญญาธโร เจ้าอาวาสวัดพระสิงห์ โดยเริ่มสอนเฉพาะแผนกธรรม นักธรรมชั้นตรี - โท -เอก ครั้น พ.ศ. 2524 ได้จัดการสอนแผนกบาลี โดยท่านดำเนินการสอนด้วยตนเอง

 มรณภาพ 
พระเทพสิทธินายก มรณภาพเมื่อวันที่ 7 กรกฎาคม พ.ศ. 2561 ณ โรงพยาบาลโอเวอร์บรุ๊ค จังหวัดเชียงราย มีพิธีพระราชทานเพลิงศพเมื่อวันที่ 17 มีนาคม พ.ศ. 2562 ณ เมรุชั่วคราว พุทธมณฑลสมโภช 750 ปี เมืองเชียงราย ตำบลบัวสลี อำเภอแม่ลาว จังหวัดเชียงราย
# มหาวิทยาลัยกรุงเทพสุวรรณภูมิ
มหาวิทยาลัยกรุงเทพสุวรรณภูมิ  เป็นสถาบันอุดมศึกษาเอกชนในประเทศไทย ตั้งอยู่ที่เขตลาดกระบัง กรุงเทพมหานคร ก่อตั้งขึ้นเมื่อปี พ.ศ. 2549ประกาศกระทรวงศึกษาธิการ เรื่อง การจัดตั้งสถาบันอุดมศึกษา ราชกิจจานุเบกษา เล่ม 123 ตอน 30ง วันที่ 21 มีนาคม 2549 เพิ่งมีการประกาศของกระทรวงศึกษาธิการ โดยเปลี่ยนประเภทวิทยาลัยกรุงเทพสุวรรณภูมิเป็นมหาวิทยาลัยกรุงเทพสุวรรณภูมิ ตั้งแต่วันที่ 31 ตุลาคม พ.ศ. 2557 เป็นต้นไปประกาศกระทรวงศึกษาธิการ เรื่อง การเปลี่ยนประเภทวิทยาลัยกรุงเทพสุวรรณภูมิเป็นมหาวิทยาลัยกรุงเทพสุวรรณภูมิ ราชกิจจานุเบกษา เล่ม 131 ตอน พิเศษ26ง วันที่ 4 ธันวาคม 2557

 การจัดการศึกษา 
มหาวิทยาลัยกรุงเทพสุวรรณภูมิจัดการเรียนการสอนในระดับปริญญาตรีและระดับปริญญาโท ดังนี้

ปริญญาโท
 สาขาการบริหารธุรกิจมหาบัณฑิต
 สาขาการบริหารการศึกษา
 สาขาเทคโนโลยีโลจิสติกส์
 สาขาการบัญชี

ปริญญาตรี

คณะบริหารธุรกิจ
 สาขาเทคโนโลยีดิจิทัลทางธุรกิจ
 สาขาการบัญชี
 สาขาการจัดการ
 สาขาการตลาด
 สาขาการท่องเที่ยวการจัดประชุม สัมมนา และงานอีเวนท์

คณะวิทยาศาสตร์และเทคโนโลยี
 สาขาเทคโนโลยีสารสนเทศและนวัตกรรมดิจิทัล
 สาขาการจัดการโลจิสติกส์
 สาขาเทคโนโลยีการจัดการอุตสาหกรรม

คณะรัฐประศาสนศาสตร์
 สาขารัฐประศาสนศาสตร์

 วิทยาเขตมหาวิทยาลัย 
 - ศูนย์วิทยาลัยอาชีวศึกษาเทคนิคบริหารธุรกิจกรุงเทพ(พระโขนง)
โทรศัพท์ : 02 311 6810,02 332 0250
 - ศูนย์วิทยาลัยเทคโนโลยีบริหารธุรกิจสมุทรปราการ(เทพารักษ์ กม 9)
โทรศัพท์ : 02 385 5266,02 385 5509

 Social Online 
 BSU Official Line = Add Friends [24 Hr.]
 BSU Official Page = ติดตามเพจ

 โรงเรียนในเครือ 
 โรงเรียนเทคโนโลยีกรุงเทพ
 โรงเรียนเทคนิคบริหารธุรกิจกรุงเทพ
 โรงเรียนโปลีเทคนิคระยอง
 โรงเรียนเทคโนโลยีบริหารธุรกิจกาญจนบุรี
 โรงเรียนเทคโนโลยีบริหารธุรกิจสมุทรปราการ
 โรงเรียนเทคนิคบริหารธุรกิจกรุงเทพ  ชลบุรี
# คอคอด
คอคอด  หมายถึง แผ่นดินลักษณะแคบที่เชื่อมระหว่างแผ่นดินขนาดใหญ่สองแห่งที่มีขนาดใหญ่กว่าเข้าด้วยกัน อย่างเช่น คอคอดปานามา ซึ่งเชื่อมระหว่างทวีปอเมริกาเหนือเข้ากับทวีปอเมริกาใต้

มักจะมีการขุดคลองในบริเวณที่มีลักษณะเป็นคอคอด เพื่อประโยชน์ในการย่นระยะทางและระยะเวลาการขนส่งทางทะเล ตัวอย่างเช่น คลองปานามา เชื่อมต่อระหว่างมหาสมุทรแปซิฟิกและมหาสมุทรแอตแลนติก โดยสร้างทับคอคอดปานามา เป็นต้น

ในประเทศไทยมีแผ่นดินที่มีลักษณะเป็นคอคอดเช่นเดียวกัน คือ คอคอดกระหรือขิ่วกระ อยู่ในเขตบ้านทับหลี ตำบลมะมุ อำเภอกระบุรี จังหวัดระนอง กับอำเภอสวี จังหวัดชุมพร
# เรดีฟอร์เลิฟ (เพลงทาทา ยัง)
"เรดีฟอร์เลิฟ"  คือซิงเกิลแรกของทาทา ยังจากอัลบั้มภาษาอังกฤษ เรดีฟอร์เลิฟ ออกจำหน่ายในรูปแบบดิจิตอลดาวน์โหลดเมื่อวันที่ 1 กรกฎาคม พ.ศ. 2552 ซิงเกิลดังกล่าวไม่ได้ออกจำหน่ายในรูปแบบซีดีแต่อย่างใด

"เรดีฟอร์เลิฟ" เป็นผลงานการประพันธ์ของมาร์ก เทย์เลอร์ ผู้ได้รับรางวัลแกรมมีสาขาผู้บันทึกเสียงยอดเยี่ยม (Record Producer) และบริกซ์เป็นผู้อำนวยการสร้างเพลงดังกล่าว เพลงนี้บันทึกเสียง ณ ประเทศเยอรมนี

มิวสิกวิดีโอเพลง "เรดีฟอร์เลิฟ" เผยแพร่ทางโทรทัศน์ครั้งแรกเมื่อวันที่ 23 กรกฎาคม พ.ศ. 2552 วิดีโอดังกล่าวเป็นผลงานอำนวยการผลิตของเรนเมกเกอร์ เชาว์ ชาวเกาหลี ถ่ายทำ ณ สตูดิโอมูนสตาร์

 ชาร์ต 
ชาร์ต (พ.ศ. 2552)อันดับสูงสุดชาร์ตเก็ตวันโอทูพอยต์ไฟฟ์ประจำวัน (102.5 FM)ชาร์ตประจำวันเก็ตวันโอทูพอยต์ไฟฟ์ 27 สิงหาคม 25521ชาร์ตแชแนลวีไทยแลนด์ แชแนลวีไทยแลนด์  ชาร์ตประจำสัปดาห์ 23 สิงหาคม 2552 เรียกข้อมูลวันที่ 29 สิงหาคม พ.ศ. 25526ชาร์ตซีด 97.5 FMทาทาทูยูดอตเน็ต  เรียกข้อมูลวันที่ 12 กันยายน พ.ศ. 25521ชาร์ตอีซี 105.5 FMทาทาทูยูดอตเน็ต  เรียกข้อมูลวันที่ 12 กันยายน พ.ศ. 25525ชาร์ตเม็ต 107 FMทาทาทูยูดอตเน็ต  เรียกข้อมูลวันที่ 12 กันยายน พ.ศ. 25524ชาร์ตเอ็มทีวีไทยแลนด์ทาทาทูยูดอตเน็ต  เรียกข้อมูลวันที่ 12 กันยายน พ.ศ. 25529
# สติง
กอร์ดอน แมททิว โทมัส ซัมเนอร์ (, CBE) เกิดเมื่อวันที่ 2 ตุลาคม ค.ศ. 1951 หรือเป็นที่รู้จักในชื่อ สติง  เป็นนักดนตรี นักแสดงชาวอังกฤษ จากวอลล์เซนด์ ในนอร์ธไทน์ไซด์ ก่อนที่จะก้าวสู่ฐานะศิลปินเดี่ยวเขาเป็นนักเขียนเพลงและนักร้องและมือเบสให้กับวงร็อกที่ชื่อ เดอะโพลิซ ในฐานะศิลปินเดี่ยวและสมาชิกวงเดอะโพลิซ สติงได้รับรางวัลแกรมมี่ 16 ครั้งจากผลงานของเขา ได้รับรางวัลแกรมมี่ครั้งแรกในสาขาแสดงดนตรีร็อกบรรเลงยอดเยี่ยมในปี 191 และเคยได้รับการเสนอชื่อเข้าชิงรางวัลออสการ์สาขาเพลงยอดเยี่ยม 3 ครั้ง
# สหพันธรัฐมลายู
สหพันธรัฐมลายู เป็นสหพันธ์ที่รวมรัฐในอารักขาของสหราชอาณาจักรในคาบสมุทรมลายู ได้แก่ รัฐเซอลาโงร์ รัฐเปรัก รัฐเนอเกอรีเซิมบีลัน และรัฐปะหัง ซึ่งก่อตั้งขึ้นในปี พ.ศ. 2438
# โรแลนด์ ทีบี-303
โรแลนด์ ทีบี-303 เบสไลน์ (Roland TB-303 Bass Line) เป็นเบสซินธิไซเซอร์ที่จำหน่ายโดย โรแลนด์คอร์ปอเรชัน ในช่วงปี 1981 ที่แต่เดิมออกแบบมาเพื่อจำลองกีตาร์เบส แต่ล้มเหลวในด้านยอดขาย ได้หยุดผลิตในปี 1984 อย่างไรก็ตาม โรแลนด์ ทีบี-303 มือสองถูกนำมาใช้โดยนักดนตรีอิเล็กทรอนิกส์ในการสร้างเสียง squelch จนกลายเป็นรากฐานของแนวเพลงอิเล็กทรอนิกส์แดนซ์ เช่น แอซิดเฮาส์ ชิคาโกเฮาส์ และ เทคโน

 แหล่งข้อมูลอื่น 
 TB 303 Resource Index  - 
 Nate Harrison's TB-303 
 Proof That Adonis Invented Acid  Note TX112 & TX113 The 1st 'Acid' Tracks
# ทะเลแบเร็นตส์
ทะเลแบเร็นตส์ (,) เป็นทะเลชายอาณาเขตที่เป็นส่วนหนึ่งของมหาสมุทรอาร์กติกตั้งอยู่ทางตอนเหนือของประเทศนอร์เวย์และประเทศรัสเซียWorld Wildlife Fund, 2008. เป็นทะเลที่มีไหล่ทวีป (continental shelf) ที่ค่อนข้างลึก (เฉลี่ยความลึกราว 230 เมตร และที่บริเวณที่ลึกที่สุดลึก 450 เมตร) โดยมีทะเลนอร์เวย์ทางตะวันตก เกาะสฟาลบาร์ของนอร์เวย์ทางตะวันตกเฉียงเหนือและเกาะฟรันซ์โจเซฟแลนด์ (Franz Josef Land) และเกาะโนวายาเซมลยา (Novaya Zemlya) ของรัสเซียทางตะวันออกเฉียงเหนือและทางตะวันออก เกาะโนวายาเซมลยาแยกทะเลคาราออกจากทะเลแบเร็นตส์ ทะเลนี้มีชื่อในยุคกลางเรียกว่า ทะเลมูร์มัน (Murman Sea) ส่วนชื่อของทะเลในปัจจุบันมาจากชื่อนักเดินเรือชาวดัตช์ชื่อวิลเลิม บาเรินตส์ (Willem Barentsz) ทะเลแบเร็นตส์เป็นแหล่งที่มีน้ำมันจากซากสัตว์ดึกดำบรรพ์O. G. Austvik, 2006.
# ที่ราบพันโนเนีย
ที่ราบพันโนเนีย หรือ แอ่งคาร์เพเทียน หรือ แอ่งคาร์พาด (หรือ Carpathian Basin) เป็นที่ราบในยุโรปกลางที่เกิดขึ้นเมื่อทะเลพันโนเนียในสมัยไพลโอซีนเหือดแห้งลง ที่ราบแพนโนเนียเป็นธรณีสัณฐานที่เปลี่ยนแปลงของระบบเทือกเขาอัลไพน์ (Alpide belt) โดยมีแม่น้ำดานูบแบ่งที่ราบออกเป็นสองส่วน ที่ราบส่วนใหญ่ประกอบด้วยที่ราบฮังการีใหญ่ (Great Hungarian Plain) ทางตอนใต้และทางตะวันออก และที่ราบฮังการีน้อย (Little Hungarian Plain) ทางตะวันตกเฉียงเหนือ

 แหล่งข้อมูลอื่น 
Körös Regional Archaeological Project : Neolithic and Copper Age archaeology in the Pannonian plain

พนโนเนีย
หมวดหมู่:ภูมิภาคในทวีปยุโรป
หมวดหมู่:ภูมิศาสตร์เช็กเกีย
หมวดหมู่:ภูมิศาสตร์บอสเนียและเฮอร์เซโกวีนา
หมวดหมู่:ภูมิศาสตร์โครเอเชีย
หมวดหมู่:ภูมิศาสตร์ฮังการี
หมวดหมู่:ภูมิศาสตร์สโลวาเกีย
หมวดหมู่:ภูมิศาสตร์ออสเตรีย
หมวดหมู่:ภูมิศาสตร์โรมาเนีย
หมวดหมู่:ภูมิศาสตร์ยูเครน
หมวดหมู่:ภูมิศาสตร์เซอร์เบีย
# ชาวโรมานี
โรมานี (,) ผู้อื่นมักเรียก ยิปซี  เป็นกลุ่มชาติพันธุ์ของยุโรปที่สืบเชื้อสายมาจากยุคกลางของอินเดีย (Middle kingdoms of India) 

โรมานีเป็นชนพลัดถิ่น (Romani diaspora) ที่ส่วนใหญ่ตั้งถิ่นฐานอยู่ในยุโรปโดยเฉพาะกลุ่มโรมาซึ่งเป็นชนกลุ่มย่อยในยุโรปกลางและยุโรปตะวันออก และกลุ่มใหม่ที่ไปตั้งถิ่นฐานในอเมริกา และบางส่วนในดินแดนต่าง ๆ ทั่วโลก

ภาษาโรมานีแบ่งออกไปเป็นสาขาท้องถิ่นหลายสาขาที่มีผู้พูดราวกว่าสองล้านคน แต่จำนวนประชากรที่มีเชื้อสายโรมานีทั้งหมดมากกว่าผู้ใช้ภาษากว่าสองเท่า ชาวโรมานีอื่นพูดภาษาของท้องถิ่นที่ไปตั้งถิ่นฐานหรือภาษาผสมระหว่างภาษาโรมานีและภาษาท้องถิ่นที่พำนัก

 หมายเหตุ 
สถานะของคอซอวอ
# ไซลีเชีย
ไซลีเชีย (; ;) เป็นภูมิภาคในประวัติศาสตร์ของยุโรปกลาง ปัจจุบันตั้งอยู่ในประเทศโปแลนด์ เช็กเกีย และเยอรมนี

ไซลีเชียเป็นดินแดนที่เต็มไปด้วยทรัพยากรธรรมชาติและมีบริเวณสำคัญทางอุตสาหกรรมหลายแห่ง เมืองที่ใหญ่ที่สุดในบริเวณนี้ ได้แก่ วรอตสวัฟซึ่งเป็นเมืองหลวงในประวัติศาสตร์ กาตอวิตแซในโปแลนด์ และโอสตราวาในเช็กเกีย แม่น้ำสำคัญคือแม่น้ำโอเดอร์

เขตแดนของไซลีเชียเปลี่ยนแปลงไปเป็นอย่างมากตลอดมาในประวัติศาสตร์ทั้งตั้งแต่ยังเป็นของขุนนางในสมัยศักดินา มาจนถึงหลังจากการรุ่งเรืองของรัฐชาติสมัยใหม่ รัฐแรกที่เป็นที่ทราบว่ามีอำนาจในบริเวณนี้คือเกรตเตอร์มอเรเวีย (Greater Moravia) และโบฮีเมีย ในคริสต์ศตวรรษที่ 10 ถูกผนวกเข้าเป็นส่วนหนึ่งของรัฐโปแลนด์สมัยแรก แต่ต่อมาก็แยกตัวออกไปเป็นดัชชีอิสระแต่ตกเข้ามาอยู่ภายใต้อิทธิพลของเยอรมนีมากขึ้นทุกขณะ ในที่สุดไซลีเชียก็ตกมาเป็นของราชบัลลังก์โบฮีเมีย ที่ผ่านต่อไปยังออสเตรียในปี ค.ศ. 1526 ไซลีเชียส่วนใหญ่ถูกพิชิตโดยปรัสเซียในปี ค.ศ. 1742 ที่ต่อมากลายเป็นส่วนหนึ่งของจักรวรรดิเยอรมัน ด้านตะวันออกสุดของไซลีเชียกลายเป็นส่วนหนึ่งของโปแลนด์หลังจากสงครามโลกครั้งที่หนึ่ง แต่ดินแดนส่วนใหญ่ได้รับคืนให้แก่โปแลนด์หลังสงครามโลกครั้งที่สอง ไซลีเชียส่วนที่เป็นของออสเตรียส่วนใหญ่ตกไปเป็นของเชโกสโลวาเกียหลังสงครามโลกครั้งที่หนึ่ง และในปัจจุบันอยู่ในเช็กเกีย

ประชาชนส่วนใหญ่ในไซลีเชียปัจจุบันพูดภาษาของประเทศที่ตั้งถิ่นฐาน (โปแลนด์, เช็ก, เยอรมัน) แม้ว่าจะยังมีภาษาไซลีเชียที่ยังเป็นภาษาอยู่และบางแหล่งถือกันว่าเป็นสาขาของภาษาโปแลนด์ โดยมีผู้ประกาศตนเองว่าพูดภาษาไซลีเชียอยู่ 60,000 คนในไซลีเชียเหนือ นอกจากนั้นก็ยังมีภาษาไซลีเชียเยอรมันหรือภาษาไซลีเชียใต้ (หรือกลุ่มภาษาเยอรมัน) แต่ก็เป็นภาษาที่ใกล้สูญ
# ทะเลไอริช
ทะเลไอริช  บางครั้งเรียก ทะเลแมน หรือ ทะเลแมงซ์ (, Electronic Dictionary of the Irish Language ,) เป็นทะเลที่แยกเกาะไอร์แลนด์จากบริเตนใหญ่ ทางใต้ติดต่อกับทะเลเคลติกผ่านช่องแคบเซนต์จอร์จและไปยังภาคพื้นสมุทรชายฝั่งตะวันตกของสกอตแลนด์ ส่วนทางตอนเหนือเชื่อมผ่านช่องแคบเหนือ แองเกิลซีย์เป็นเกาะที่ใหญ่ที่สุดภายในทะเลไอริช ตามด้วยเกาะแมน

ชายฝั่งทางเหนือติดกับสกอตแลนด์ ทางตะวันออกติดกับประเทศอังกฤษ ทางตะวันตกเฉียงใต้ติดกับเวลส์ และทางตะวันตกติดกับไอร์แลนด์เหนือและประเทศไอร์แลนด์ ทะเลไอริชมีความสำคัญในบริเวณที่ครอบคลุมทางด้านเศรษฐกิจทางการค้าขาย การขนส่งทางเรือ การคมนาคม การประมง และการสร้างพลังงานในรูปของกังหันลมและโรงงานนิวเคลียร์ การขนส่งผู้โดยสารระหว่างสองเกาะตกราว 12 ล้านคนต่อปี และสินค้าอีก 17 ล้านตันต่อปี

ประวัติ
ทะเลไอริชก่อตัวขึ้นในยุคนีโอจีน 

 หมายเหตุ
# อิเกร์ กาซิยัส
อิเกร์ กาซิยัส เฟร์นันเดซ  เกิดเมื่อวันที่ 20 พฤษภาคม ค.ศ. 1981 เป็นนักฟุตบอลชาวสเปน ในตำแหน่งผู้รักษาประตู ปัจจุบันได้เลิกเล่นฟุตบอลแล้วโดยเขาเล่นให้กับโปร์ตูเป็นสโมสรสุดท้าย  

ในปี ค.ศ. 2008 กาซิยัสได้เป็นกัปตันฟุตบอลทีมชาติสเปน ซึ่งชนะเลิศฟุตบอลชิงแชมป์แห่งชาติยุโรปเป็นครั้งแรกในรอบ 44 ปี นอกจากนั้นสเปนยังชนะเลิศฟุตบอลโลก และฟุตบอลชิงแชมป์แห่งชาติยุโรป 2012

กาซิยัส เริ่มต้นการเล่นฟุตบอลกับเรอัลมาดริด สโมสรยักษ์ใหญ่แห่งลาลิกา ของสเปน ด้วยวัยเพียง 16 ปี ในขณะที่ยังเป็นเพียงนักเรียนชั้นมัธยม โดยในเดือนพฤศจิกายน ค.ศ. 1996 ขณะที่นั่งเรียนวิชาเขียนแบบอยู่กับเพื่อน ๆ ในชั้นเรียน กาซิยัสก็ถูกเรียกตัวอย่างกะทันหันให้เดินไปที่นอร์เวย์ เพื่อเป็นผู้รักษาประตูของเรอัลมาดริด ซึ่งขณะนั้นผู้รักษาประตูมือหนึ่งและมือสอง คือ โบโด อิกเนอร์ และซานเตียโก กัญญิซาเรส ได้รับบาดเจ็บ และหลังจากนั้นเพียง 2 ปี กาซิยัสก็สามารถก้าวขึ้นมาเป็นมือหนึ่งของสโมสรได้สำเร็จ

กาซิยัสอยู่กับเรอัลมาดริดมาเป็นเวลานานถึง 16 ปี ประสบความสำเร็จมากมาย จนกระทั่งในฟุตบอลโลก 2014 ที่บราซิล สเปนในฐานะแชมป์เก่าพบกับเนเธอร์แลนด์ ในรอบแรก ซึ่งเป็นคู่ชิงชนะเลิศเมื่อครั้งที่แล้ว ปรากฏว่าสเปนเป็นฝ่ายแพ้ไปอย่างขาดลอยถึง 1-5 ประตู โดยกาซิยัสในฐานะผู้รักษาประตูและกัปตันทีมถูกวิจารณ์อย่างมากในครั้งนี้ว่าเล่นผิดพลาด และในที่สุดสเปนก็ต้องตกรอบแรก และนับจากนั้นก็มีข่าวว่า เรอัลมาดริดต้องการตัวดาบิด เด เฆอา ผู้รักษาประตูของแมนเชสเตอร์ยูไนเต็ด มาร่วมสโมสรแทนที่กาซิยัสมาตลอด ในที่สุดเมื่อสิ้นสุดฤดูกาล 2014–2015 กาซิยัสก็ต้องย้ายออกจากเรอัลมาดริดไปอยู่กับโปร์ตู โดยเจ้าตัวถึงกับแถลงข่าวเปิดใจด้วยสภาพน้ำตานองหน้าหน้า 20 กีฬา, ปิดฉากเทพนิยายในเสื้อราชันชุดขาวของ 'ซาน อิเคร์'  โดย แท ยอน. เดลินิวส์ฉบับที่ 24,016: วันพุธที่ 15 กรกฎาคม พ.ศ. 2558 แรม 15 ค่ำ เดือน 8 ปีมะแม

 รางวัลเกียรติยศ 
 เรอัลมาดริด 
 ลาลิกา: 2000-01, 2002-03, 2006-07, 2007-08, 2011-2012
 ซูเปร์โกปาเดเอสปัญญา: 2001, 2003, 2008, 2011
 ยูฟ่าแชมเปียนส์ลีก: 1997-98, 1999-2000, 2001-02, 2013-2014
 ยูฟ่าซูเปอร์คัพ: 2002, 2014
 ฟุตบอลชิงแชมป์สโมสรโลก: 2002, 2014

 สเปน (ระดับเยาวชน) 
 UEFA U-15 Championship:1995
 UEFA U-16 Championship: 1997
 UEFA-CAF Meridian Cup: 1999
 ฟุตบอลโลกเยาวชน ยู 20: 1999

 สเปน 
 ฟุตบอลชิงแชมป์แห่งชาติยุโรป: 2008
 ฟุตบอลโลก: 2010
 ฟุตบอลชิงแชมป์แห่งชาติยุโรป: 2012

 ประเภทบุคคล 

 Bravo Award: 2000
 Don Balón Award มอบให้แก่นักเตะที่พัฒนามากที่สุดแห่งปี: 2000
 ยูฟ่า สุดยอดทีมแห่งปี: 2007, 2008, 2009
 ยูโรเปียนสปอร์ตแมกกาซีน สุดยอดทีมแห่งปี: 2007-08
 Zamora Trophy: 2007-08 
 ยูโร 2008 สุดยอดทีมแห่งทัวร์นาเมนต์
 FIFPro World XI: 2007-08, 2008-09
 IFFHS ผู้รักษาประตูยอดเยี่ยม: 2008, 2009
 FIFA.com สุดยอดทีมแห่งปี: 2008-09 
 ลาลิกา ผู้รักษาประตูยอดเยี่ยม: 2008-09
 FIFA/Fifpro ผู้รักษาประตูยอดเยี่ยม: 2008-09
 Royal Order Gold Medal for Sports Merit: 2009-10 El CSD concede a Casillas la Medalla de Oro de la Real Orden del Mérito Deportivo
 ฟุตบอลโลก ถุงมือทอง: 2010 
 ฟุตบอลโลก ทีมรวมดารา: 2010
# แบร์รี ไวต์
แบร์รี ไวต์ (12 กันยายน ค.ศ. 1944-4 กรกฎาคม ค.ศ. 2003) เป็นโปรดิวเซอร์ นักร้อง-นักแต่งเพลงชาวอเมริกัน

เขาเคยได้รับรางวัลแกรมมี่ 5 ครั้ง มีเสียงแบบเบสและภาพลักษณ์ในการร้องเพลงรัก ไวต์ประสบความสำเร็จที่สุดในคริสต์ทศวรรษ 1970 กับวงเดอะเลิฟอันลิมิเต็ดออร์เคสตรา เขามีเพลงฮิตในแนวดนตรีโซล ฟังก์ ดิสโก้ มียอดขายอัลบั้มหลายแผ่นเสียงทองคำและทองคำขาวทั้งอัลบั้มและซิงเกิล ที่รวมแล้วมียอดรวม 100 ล้านชุดallmusic (((Barry White > Biography)))
# รูเมอร์ส
รูเมอร์ส  เป็นอัลบั้มที่ 11 ของกลุ่มศิลปินอังกฤษ/อเมริกัน ฟลีตวูดแม็ก ออกวางขายปี 1977 ถือเป็นอัลบั้มที่ 2 ของสมาชิกวงกลุ่มนี้ ประสบความสำเร็จหลังจากอัลบั้มในชื่อของวงเองชุด Fleetwood Mac ในปี 1975 และอัลบั้มนี้ได้จัดอันดับอยู่ในอันดับอัลบั้มเพลงทั่วโลกยอดขายสูงสุดตลอดกาล

ในปี 1978 รูเมอร์ส ได้รับรางวัลแกรมมี สาขาอัลบั้มแห่งปี และจากข้อมูลปี 2007 อัลบั้มนี้มียอดขายกว่า 40 ล้านชุดทั่วโลก"Stars salute Rumours"  AllBusiness.com, reprint of Billboard Bulletin from 6 February 1998 (page 6-7). Retrieved 5 July 2009. และยังติดอยู่ในรายชื่ออัลบั้มที่ขายดีที่สุดตลอดกาลเป็นอันดับที่ 10 และนิตยสารโรลลิงสโตน ยังจัดอันดับให้อัลบั้มนี้ในอันดับ 25 ในหัวข้อ 500 อัลบั้มที่ยอดเยี่ยมที่สุดตลอดกาล